‘एकदमै खुसी लागेको छ। हिजो उनीसँग कुरा हुँदा आजको खेलमा पनि खेलाउने कुरा हुँदै छ म खेल्छु भनेको थियो। दोस्रो ओभरमा २ विकेट लिएपछि हामीमा खुसीको सीमा नै रहेन। सन्दीप अब मेरो छोरो मात्र रहेनन्। उनी नेपालकै छोरा हुन्। यति सानो उमेरमा आइपिएल खेल्न पाउनु उनको कडा परिश्रम लगाबका साथै भाग्यले पनि साथ दियो,’ सन्दीपका बुबा चन्द्रनारायण लामिछानेले भने, ‘काठमाडौंमा नामिबिया र केन्याविरुद्धको खेल हेर्दा यसले बलिङमा राम्रो गर्छ भन्ने अनुमान गरेको थिएँ। राम्रो पनि ग-यो। सरकारले पनि खेलाडीलाई सेवा सुविधा बढाए भावी पुस्तालाई पनि खेलकुदमा लाग्न प्रेरणा मिल्थ्यो।’
